Сокъур Заур и текIуэныгъэ
Мейкъуапэрэ Красноярскрэ щекIуэкIа урысейпсо зэхьэзэхуэхэм Къэбэрдей-Балъкъэрым и дзюдоистхэм медалитI къыщахьащ.
Мейкъуапэ дэт Адыгэ къэрал университетым Физическэ культурэмрэ дзюдомкIэ и институтым щызэхэтащ СССР-м ЩIыхь зиIэ и тренер Куэблэ Екъуб и фэеплъу «А» класс зиIэ дзюдомкIэ зэхьэзэхуэр.
Абсолютнэ хьэлъагъ зиIэ гупым пашэ щыхъуащ ди лъэпкъэгъу Сокъур Заур. Ар ефIэкIащ Къэрэшей-Шэрджэсым щыщ Гогуев Солтан-Мурат икIи дыщэ медалыр зыIэригъэхьащ.
А махуэ дыдэхэм Красноярск щекIуэкIащ «Мемориал Владимира Гулидова» урысейпсо мастер зэхьэзэхуэ. Зи хьэлъагъыр килограмм 66-м нэблагъэхэм я деж абы дыжьын медалыр къыщихьащ Циканов Ислъам.
Жыласэ Замир.
